CELEX: 22011D0117
Language: bg
Date: 2011-10-21 00:00:00
Title: Решение на Съвместния комитет на ЕИП № 117/2011 от 21 октомври 2011 година за изменение на приложение IX (Финансови услуги) към Споразумението за ЕИП

22.12.2011   
            
            
               BG
            
            
               Официален вестник на Европейския съюз
            
            
               L 341/81
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 117/2011
   от 21 октомври 2011 година
   за изменение на приложение IX (Финансови услуги) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение IX към Споразумението бе изменено с Решение на Съвместния комитет на ЕИП № 78/2011 от 1 юли 2011 г. (1)
               
            
         
               (2)
            
            
               Директива 2009/103/ЕО на Европейския парламент и на Съвета от 16 септември 2009 година относно застраховката Гражданска отговорност при използването на моторни превозни средства и за контрол върху задължението за сключване на такава застраховка (2) следва да бъде включена в Споразумението.
            
         
               (3)
            
            
               Директива 2009/103/ЕО отменя директиви 72/166/ЕИО (3), 84/5/ЕИО (4), 90/232/ЕИО (5) на Съвета и директиви 2000/26/ЕО (6) и 2005/14/ЕО (7) на Европейския парламент и на Съвета, които са включени в Споразумението и следователно трябва да бъдат отменени от Споразумението, с изключение на разпоредбите на директиви 2000/26/ЕО и 2005/14/ЕО, изменящи директиви 73/239/ЕИО (8) и 88/357/ЕИО (9) на Съвета, които ще бъдат отменени от Споразумението с Решение на Съвместния комитет на ЕИП, включващо Директива 2009/138/ЕО на Европейския парламент и на Съвета (10) в Споразумението.
            
         
               (4)
            
            
               Настоящата адаптация съгласно ЕИП на Директива 2000/26/ЕО следва да се запази по отношение на Директива 2009/103/ЕО,
            
         ПРИЕ НАСТОЯЩОТО РЕШЕНИЕ:
   Член 1
   Приложение IX към Споразумението се изменя, както следва:
   
               1.
            
            
               Текстът на точка 8 (Директива 72/166/ЕИО на Съвета) се заменя със следния текст:
               „32009 L 0103: Директива 2009/103/ЕО на Европейския парламент и на Съвета от 16 септември 2009 година относно застраховката Гражданска отговорност при използването на моторни превозни средства и за контрол върху задължението за сключване на такава застраховка (ОВ L 263, 7.10.2009 г., стр. 11).
               За целите на настоящото споразумение разпоредбите на директивата се четат по следния начин:
               член 21, параграф 6 гласи:
               
                  „Назначаването на представител за уреждане на претенции само по себе си не представлява откриване на клон по смисъла на член 1, буква б) от Директива 92/49/ЕИО и представителят за уреждане на претенции не се счита за установяване по смисъла на член 2, буква в) от Директива 88/357/ЕИО.“ “
               
            
         
               2.
            
            
               Текстовете в точка 9 (Втора директива 84/5/ЕИО на Съвета), в точка 10 (Трета директива 90/232/ЕИО на Съвета) и в точка 10а (Директива 2000/26/ЕИО на Европейския парламент и на Съвета) се заличават.
            
         Член 2
   Текстовете на Директива 2009/103/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 ноември 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (11).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 21 октомври 2011 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 262, 6.10.2011 г., стр. 45.
   
      (2)  ОВ L 263, 7.10.2009 г., стр. 11.
   
      (3)  ОВ L 103, 2.5.1972 г., стр. 1.
   
      (4)  ОВ L 8, 11.1.1984 г., стр. 17.
   
      (5)  ОВ L 129, 19.5.1990 г., стр. 33.
   
      (6)  ОВ L 181, 20.7.2000 г., стр. 65.
   
      (7)  ОВ L 149, 11.6.2005 г., стр. 14.
   
      (8)  ОВ L 228, 16.8.1973 г., стр. 3.
   
      (9)  ОВ L 172, 4.7.1988 г., стр. 1.
   
      (10)  ОВ L 335, 17.12.2009 г., стр. 1.
   
      (11)  Без отбелязани конституционни изисквания.